
Serviciul Impozite si Taxe Persoane Juridice I                                           

Nr. E12010-005159/30. 03. 2010 

                                                                                                           APROBAT

                                                                                  PRIMAR
                                                                                         DR. ING. GHEORGHE CIUHANDU
 REFERAT
privind acordarea scutirii de la plata impozitului pe cladiri  aferent cladirii situate in Timisoara str. Gheorghe Lazar nr. 10-12 datorat bugetului local al municipiului Timisoara pentru anul fiscal 2010, Uniunii ADAM MÜLLER GÜTTENBRUNN
In data de 24.02.2010, Uniunea Adam Muller Guttenbrunn, cu sediul in Timisoara, str. Gheorghe Lazar nr.10-12, cod de inregistrare fiscala 5676268, depune la Directia Fiscala a Municipiului Timisoara cererea inregistrata cu nr.E12010-005159/24.02.2010 prin care solicita acordarea scutirii la plata impozitului pe cladiri pentru anul 2010, aferent imobilului situat in Timisoara str. Gh. Lazar nr.10-12, în temeiul prevederilor art.250 alin.(1) pct.19 din Codul fiscal. 

Potrivit art.250 alin.(1) pct.19 din Legea nr.571/2003 privind Codul fiscal, modificata, nu se datoreaza impozit, prin efectul legii, pentru cladirile utilizate pentru activitati social umanitare, de catre asociatii, fundatii si culte, potrivit hotararii consiliului local.
Potrivit prevederilor Actului de constituire a Uniunii “Adam Muller Guttenbrunn”, autentificat sub nr.15094/25.03.1994, aceasta este persoana juridica romana fara scop lucrativ, constituita  in temeiul prevederilor art.102 şi urm. din Legea nr.21/1924 pentru persoanele juridice (asociatii si fundatii).
Prin sentinta Civila  nr. 2/25.04. 1994 s-a dispus inregistrarea ca persoana juridica a Uniunii Adam Muller Guttenbrunn, constituita prin asocierea persoanelor juridice: Forumul Democrat al germanilor din Banat, Organizatiei de Asistenta Sociala a Svabilor Banateni A. E. si Organizatiei Svabilor Banateni din Romania in Germania A. E. 
Potrivit actului de constituire  al Uniunii “Adam Muller Guttenbrunn”, autentificat sub nr.15094/25.03.1994 „ patrimoniul uniunii se constitue din aportul membrilor fondatori alcatuit din :

· imobilul situat in Timisoara str. Gheorghe Lazar nr. 10, in valoare de 538.000 mii lei, conform devizului reprezentand aportul Forumului Democrat al Germanilor din Banat” 

(...)

Potrivit art. 4 din Statutul „Uniunii Adam Muller Guttenbrunn” autentificat prin incheierea nr. 15094/25.03.1994 „ Uniunea Adamm Muller Guttenbrunn este o persoana juridica romana, apolitica , nepatrimoniala care are drept scop organizarea si sprijinirea activitatilor de asistenta sociala, a activitatilor cultural – educative, pentru etnicii germani din Banat –Romania”
Prin sentinta Civila nr. 5/13.07.1995 s-a admis cererea formulata de Uniunea Adam Muller Guttenbrunn, s-a autorizat modificarea actelor constitutive ale acesteia conform actului aditional autentificat cu nr.27104/25.05.1995 si s-a dispus inregistrarea actului aditional. Potrivit actului aditional  autentificat cu nr. 27104/25.05.1995 Statutul Uniunii se completeaza art. 4 (4. 1) astfel „ In vederea realizarii acestui scop, uniunea va desfasura activitati pentru dotarea si administrarea CASEI ADAM MULLER GUTTENBRUNN Timisoara str. Gheorghe Lazar nr. 10, CAMINUL DE BATRANI DIN BUCOVA NR. 44, CAMINUL DE BATRANI DIN SANATATEA NR. 421, STATIUNEA SOCIALA DIN BILED NR. 421, STATIUNEA SOCIALA DIN SINICOLAUL MARE str. 16 Decembrie nr. 108, precum si infiintarea, dotarea si administrarea altor case de batrani sau edificii social culturale din Romania, pentru desfasurarea activitatilor prevazute in statutul sau si anume activitati de asistenta sociala si activitati social culturale si educative.” 
Prin Decizia nr.155 din 20.10.2008 a Comisiei de acreditare a furnizorilor de servicii sociale Timis, Uniunea Adam Muller Guttenbrunn a fost acreditata ca si furnizor de servicii sociale, pentru tipul de serviciu „Camine pentru persoane varstnice”.
Precizam faptul ca, potrivit contractului de comodat incheiat la data de 18.01.2007 intre Fundatia Adam Muller Guttenbrunn, cu sediul in Timisoara, str. Gh. Lazar nr.10-12, cod de inregistrare fiscala nr.5676268, in calitate de comodant, Forumul Democrat al Germanilor din Banat, persoana juridica romana conform sentintei civile nr.130/PJ/30.11.1992, cod fiscal 4356643, în calitate de comodatar, precum si Asociatia Fostilor Deportati in URSS, persoana juridica romana conform sentintei civile nr.71/10.05.1991, cod fiscal 6687710, în calitate de comodatar, comodantul da spre folosinta gratuita comodatarilor spatiul compus din 6 incaperi, în suprafata de 150 mp, cu acces la dependinte din imobilul situat in Timisoara, str. Gh. Lazar nr.10-12. In temeiul acestui contract de comodat, Forumul Democrat al Germanilor din Banat, precum si Asociatia Fostilor Deportati in  URSS isi au sediul in imobilul din str. Gh. Lazar nr.10-12.
In sustinerea cererii de acordare a scutirii de la plata impozitului pe cladiri aferent anului fiscal 2010, Uniunea Adam Muller Guttenbrunn depune la organul fiscal declaratiile pe proprie raspundere privind activitatea desfasurata in imobilul pentru care s-a solicitat scutirea ale reprezentantilor Uniunii Adam Muller Guttenbrunn, Forumului Democrat al Germanilor din Banat, precum si Asociatiei Fostilor Deportati in URSS inregistrate sub nr.E12010-005159/24.02.2010. 
Potrivit declaratiei pe proprie raspundere a d-lui Weinschrott Helmut, in calitate de Director al Uniunii Adam Muller Guttenbrunn:
· „Uniunea Adam Muller Guttenbrunn, conform statutului nu desfasoara activitati economice, scopul principal al activitatii uniunii constand in ingrijirea batranilor in caminul de batrani situat in imobilulu din Timisoara str. Gheorghe Lazar nr. 10-12.”

· „In imobilul situat in Timisoara str. Gheorghe Lazar nr. 10-12 din anul 1994 functioneaza Caminul de batrani al Uniunii cu 84 de locuri, care pana in prezent au fost toate ocupate. Caminul asigura cazare, mancare, asistenta medicala si a fost acreditat ca furnizor de servicii sociale pentru persoane varstnice. Pe langa aceste servicii la cantina caminului se pregateste mancarea pentru cca. 90 persoane nevoiase din orasul Timisoara, carora li se duce zilnic mancarea la domiciliu. ”
· „Intrucat nici una din persoanele asistate nu poate achita costurile efective, caminul are trei surse de finantare: contributia asistatilor, 80% din pensia lunara; subventii de la bugetul de stat conform Legii 34/1998 si donatii de la Asociatia de ajutorare a slavilor Banateni din Germania si din partea Guvernului Germaniei. “
Potrivit declaratiei pe proprie raspundere a presedintelui Forumului Democrat al Germanilor din Banat, d-nul Karl Singer „ in imobilul situat in Timisoara str. Gheorghe Lazar nr. 10-12  nu se desfasoara activitati economice”. 

Potrivit declaraţiei  pe proprie răspundere a D-lui Ignaz Berhard Fischer, în calitate de Presedinte al Reuniunii Fostilor Deportati in URSS, „aceasta organizatie nu desfasoara activitati economice.”
In vederea verificarii conditiei de acordare a scutirii de la plata impozitului pe cladiri prevazuta de art. 250 alin.(1) pct. 19 constand in utilizarea cladirii pentru activitati social umanitare, organul fiscal in baza art. 57 din OG  nr. 92/2003 privind codul de procedura fiscala, organul fiscal a procedat la efectuare unei cercetari la fata locului respectiv la imobilul situat in Timisoara str. Gheorghe Lazar nr. 10-12,  imobil pentru care s-a solicitat acordarea scutirii de la plata impozitului pe cladiri. 

Potrivit Procesului verbal incheiat in data de 23.03.2010 urmare a efectuarii cercetarii la imobilul situat in Timisoara str. Gheorghe Lazar nr. 10- 12:
· „cladirea situata in Timisoara str. Gheorghe Lazar nr. 10-12 este compusa din S+P+4E+M si se intinde pe suprafata terenului de la nr. 10 si nr. 12”

· „la subsolul cladirii se afla  depozit de alimente si materiale, spalatorie, centrala termica, atelier de reparatii si intretinere, si garaj; la parter se afla bucataria, sala de mese, receptia, biblioteca, sala festiva si sediul Forumului Democrat al Germanilor din Banat; la cele patru etaje se afla  camerele de locuit ale batranilor beneficiari, cate o bucatarie de etaj, baia medicinala, sala de intalnire si relaxare, camera asistentilor iar la mansarda se afla patru camere pentru vizitatorii beneficiarilor si este amenajat un loc al amintirilor.” 

Mentionam faptul ca impozitul pe cladiri aferent cladirii situate in Timisoara str. Gheorghe Lazar nr. 10-12 datorat bugetului local al Municipiului Timisoara pentru anul fiscal 2010 este in cuantum de 161.739 lei. 
Avand in vedere cele de mai sus,

PROPUNEM:

Acordarea scutirii de la plata impozitului pe cladiri aferent cladirii situate in Timisoara str. Gheorghe Lazar nr.10-12  în cuantum de 161.739 lei, datorat bugetului local al municipiului Timisoara pentru anul  fiscal 2010, Uniunii Adam Muller Guttenbrunn cu sediul in Timisoara str. Gheorghe Lazar nr. 10-12, cod de inregistrare fiscala 5676268,  in baza art. 250 alin.(1) pct. 19 din Legea nr. 571/2003 privind Codul fiscal. 

